બનાસકાંઠાના લાખણી તાલુકાના કુવાણા ગામે રહેતી એક યુવતીનું ગત 10 ફેબ્રુઆરી 2015ના રોજ અપહરણ કર્યા બાદ ચાર યુવાનો દ્વારા તેની ઉપર દુષ્કર્મ કરવામાં આવ્યું હતું. ત્યાર બાદ યુવતી અને તેના પરિવારને મારી નાખવાની ધમકી આપ્યા બાદ પરિવારજનો અને યુવતી લાચાર થઈ ગયા હતા. દુષ્કર્મ બાદ યુવતીને ગર્ભ રહી જતા યુવતીએ એ વર્ષમાં જ બાળકને જન્મ આપ્યો હતો જોકે દુષ્કર્મના આરોપી કોઈનાય ડર વિના હજીય એમ જ ફરી રહ્યા છે. વર્ષ બાદ યુવતીએ નીડર બનીને બનાસકાંઠા જિલ્લા પોલીસવડાને ફરિયાદ કરી હતી. જે બાદ પોલિસે વધુ તપાસ આદરી છે.